Entelodontlar
Entelodontlar — gövşəməyənlər yarımdəstəsinin Entelodontidae fəsiləsindən nəsli kəsilmiş məməli heyvan cinsi. Avrasiyanın Oliqosen çöküntülərindən məlumdur. Begemot irilikdədir; kəlləsi uzundur (1 m.-ədək). Köpək dişləri iri, ön azı dişləri kəsici, azı dişləri çıxıntılıdır. Yan barmaqları güclü reduksiyaya uğramışdır. Əsl donuzlarla müqayisədə daha yırtıcı olmuşlar. 7 növü məlumdur. Entelodontlara yaxın cinslər Şimali Amerikadan tapılmışdır.